### Beslutninger:

Fremsendes til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 9 – 15.

### Resume

Innovationsindsatsen 2019 – 2022 handler om at udvikle og afprøve innovative forslag, som kan medvirke til, at ressourcerne anvendes der, hvor de skaber den største værdi for borgerne gennem nye løsninger på [adresse] komplekse udfordringer. Innovationspuljen bidrog i 2021 til magistratsafdelingernes indsats med at udvikle, gennemføre og justere projekter og indsatser, som sigter mod bedre velfærdsløsninger med værdi for borgerne.

I 2021 blev udvikling og test af en ny tilgang til effektiv tværgående koordinering og udmøntning af innovationspuljen videreført. Med den nye tilgang udmøntes midlerne gradvis på udvikling af konkrete bæredygtige koncepter indenfor seks, udvalgte tværgående temaer. Ved idriftsættelse vil de bedste innovationer kunne bidrage til nytænkning og nye måder at løse kommunens opgaver og således være med til at indfri byrådets visioner, som de er udtrykt i [adresse] og fortællingen om [adresse].

CFIA – Center for Innovation i [adresse] – havde i 2021 særligt fokus på klima, innovationsmotoren, integration, digitalisering samt kapacitetsopbygning.

### Beslutningspunkter

Det indstilles:

At 1) Tilbagemelding 2021: ’Nye veje til velfærd – Innovation i [adresse]’ tages til efterretning som beskrevet i denne indstilling.